Predkladacia  správa

Plán rozvoja vidieka SR 2004-2006

Schválený:      - uznesením vlády SR č.692 zo 16. júla 2003
                        - rozhodnutím Komisie ES C (2004) 3228 z 27.augusta 2004
Zmena plánu:  ukončenie verifikačnej procedúry - oznámene listom DG AGRI z 8.6.2005 (014141) –  
                        akceptovaná zmena so spätnou platnosťou od 1.5.2004

Plán rozvoja vidieka SR 2004-2006 je programovacím dokumentom na realizáciu opatrení stanovených podľa nariadenia Rady (ES) č.1257/1999. Vzhľadom na charakter finančných zdrojov ES (záručná sekcie EAGGF) nepatrí do oblasti štrukturálnych fondov. 
Plán rozvoja vidieka po úprave  vyplývajúcej zo zmeny legislatívy ES, ktorú iniciovalo          MP SR (zníženie výdavkov štátneho rozpočtu SR o 5,25 mil.€), predstavuje nasledovný finančný rámec.                 
                                                                                                                     (v mil. € – bežné ceny)

Rok
	Celkové výdavky	    
celkom	Verejné výdavky	Súkromné výdavky	
			EAGGF	ŠR SR		
2004	167,235390	155,474428	119,500000	35,974427	11,760962	
2005	187,110992	172,788755	133,100000	39,688755	14,322238	
2006	202,228821	187,143987	144,500000	42,643988	15,084834	
2004-2006	556,575204	515,407170	397,100000	118,307170	41,168034	
 
Z  finančných zdrojov  roku 2004 bolo poľnohospodárskym subjektom v uvedenom roku vyplatených 109,5 mil.€,  čo predstavuje 70 % čerpanie celkových verejných výdavkov. Ostatné opatrenia projektového charakteru sú realizované od roku 2005 v súlade s pravidlom n+2.

Technická pomoc Plánu rozvoja vidieka SR 2004-2006
Technická pomoc je jedným z opatrení Plánu rozvoja vidieka, ktorej hlavným cieľom je zabezpečenie efektívneho systému prípravy, riadenia, implementácie, monitorovania,  kontroly a hodnotenia pomoci pre obdobie 2004-2006, ale podľa usmernenia EK aj na prípravu dokumentov pre programovacie obdobie 2007-2013. Použitie prostriedkov technickej pomoci sa riadi pravidlom č.11 nariadenia EK č.1685/2000 a jeho novelou 448/2004.

Cieľ predkladaného materiálu
▪	Poskytnúť informáciu o podmienkach a prostriedkoch vyčlenených na Technickú pomoc Plánu rozvoja vidieka SR 2004-2006 (limitovanú a nelimitovanú) a  navrhovanom čerpaní v jednotlivých rokoch.
▪	Informovať o podmienkach pre využitie Technickej pomoci Plánu rozvoja vidieka 2004-2006 na prípravu dokumentov programovacieho obdobia 2007-2013. 
▪	Stanoviť stratégiu využitia prostriedkov Technickej pomoci Plánu rozvoja vidieka.

Medzirezortné pripomienkové konanie
V rámci pripomienkového konania vzniesli dva rezorty (Ministerstvo výstavby a regionálneho rozvoja SR a Ministerstvo hospodárstva SR) k predkladanému materiálu výhrady na vypustenie odmien z refundovateľnej časti platu oprávneného zamestnanca resp. zosúladenia materiálu s uzneseniami vlády č.328/2004 a  č. 544/2005 (použitie prostriedkov technickej pomoci štrukturálnych fondov). V zmysle uvedených pripomienok predkladáme na rokovanie vlády dve alternatívy návrhu uznesenia, pričom alternatíva II. je v súlade s uvedenými uzneseniami vlády SR.

Odôvodnenie návrhu uznesenia – alternatíva I.:
Pravidlo 11 nariadenia Rady (ES) č.1685/2000 (novelizovaného nariadením 448/2004):  stanovuje v bode 2.2  možnosť a oprávnenosť refundácie platov oprávnených zamestnancov.
Plat a jeho zložky sú definované národným právom príslušného štátu a podľa toho sa postupuje (jednoznačne potvrdené konzultáciami s DG Agri). Pre SR sa tohto týka zákon o štátnej službe a zákon o odmeňovaní niektorých zamestnancov pri výkone práce vo verejnom záujme. Oba tieto zákony majú ako súčasť platu odmenu. 
Ak z refundovateľnej časti platu SR vylučuje odmenu, pripravuje sa SR o značné prostriedky z fondov ES, ktoré môžu byť využité pre ďalší ľudský a technický potenciál  príslušných rezortov. 

Predkladaný materiál nemá priamy dopad na štátny rozpočet, pretože prostriedky na odmeny oprávnených zamestnancov sa použijú z kapitoly Ministerstva pôdohospodárstva (vrátane Pôdohospodárskej platobnej agentúry) a následne budú refundované spolu s ostatnými platovými položkami a príslušnými odvodmi oprávnených zamestnancov do kapitoly MP SR (vrátane Pôdohospodárskej platobnej agentúry).   Pre túto  realizáciu musia byť však prijaté príslušné rozpočtové opatrenia.  Materiál nemá vplyv na rozpočet obcí a veľkých územných celkov, životné prostredie, zamestnanosť ani podnikateľské prostredie.